Dr Rütli-Schwur isch e Schwizer Legände. Si seit, dass am Aafang vom Monet Augschte 1291, volkstümlicherwiis seit me es seg de 1. Ougust 1291 gsi, d Verträtter vo de drü Urkantone (mängisch seit me ne o eifach Orte oder Waldstätte) Uri, Schwyz und Unterwalde uf dr Rütliwise e Schwur hei gleischtet. Dä Schwur het es Bündnis zwüsche de drü Orte besiglet, wo als Âfang vor Schwizer Eidgenosseschaft gilt.